**Z A P I S N I K**

sa 6. sjednice Odbora za dodjelu nagrada Grada Ivanić-Grada održane 05. svibnja 2022. godine s početkom u 16:00 sati u Gradskoj upravi Grada Ivanić-Grada, Park hrvatskih branitelja 1.

Bilješke vodi – Matea Rešetar –Viša stručna suradnica za poslove gradskog vijeća i gradonačelnika

Prisutni članovi Odbora:

 1. Željko Pongrac – predsjednik Odbora

 2. Doc.dr.sc. Mile Marinčić, prof. v. š. – član

 3. Slavica Rodić – članica

 4. Ilija Krištić – član

Odsutni:

Kristijan Škarica

Ostali prisutni:

Matea Rešetar - Viša stručna suradnica za poslove gradskog vijeća i gradonačelnika

g. Željko Pongrac – otvorio je 6. sjednicu Odbora za dodjelu nagrada Grada, konstatirao da je na sjednici prisutna većina članova Odbora te da se mogu donositi pravovaljane odluke.

Predsjednik Odbora dao je na usvajanje zapisnik sa prošle sjednice koji je jednoglasno usvojen.

Predsjednik Odbora dao je na raspravu predloženi dnevni red te je jednoglasno usvojen sljedeći

**DNEVNI RED:**

1. **Otvaranje pristiglih prijedloga za kandidate za dodjelu javnih priznanja Grada Ivanić-Grada, razmatranje i utvrđivanje prijedloga Odluke o dodjeli javnih priznanja Grada Ivanić-Grada,**
2. **Razno.**

Rad po utvrđenom dnevnom redu.

**TOČKA 1.**

G. Željko Pongrac dao je na razmatranje prijedlog Zajednice udruga proizašlih iz Domovinskog rata Grada Ivanić-Grada koja je predložila Udrugu hrvatskih vojnih invalida Domovinskog rata Ivanić-Grad za dodjelu nagrade Grada Ivanić- Grada „Đuro Stjepan Deželić“.

Prijedlog je jednoglasno usvojen.

Predsjednik Odbora dao je na razmatranje prijedlog Hrvatskog časničkog zbora Ivanić-Grad koji je za dodjelu nagrade Grada „Đuro Kundek“ preložio Ivu Jankovića.

Predsjednik Odbora predložio je da se Ivu Jankovića predloži za dodjelu nagrade Grada Ivanić-Grada „Đuro Stjepan Deželić“.

Prijedlog je jednoglasno usvojen.

Predsjednik Odbora dao je na razmatranje prijedlog Ženskog rukometnog kluba „Ivanić“ kojim je predložio Ženski rukometni klub „Ivanić“ za dodjelu nagrade Grada Ivanić-Grada „Đuro Stjepan Deželić.

Prijedlog je jednoglasno odbačen.

Predsjednik Odbora dao je na razmatranje prijedlog Muškog rukometnog kluba „Ivanić“ koji je predložio Ženski rukometni klub „Ivanić“, Kadetsku ekipu U16 za dodjelu nagrade Grada Ivanić-Grada „Đuro Stjepan Deželić“.

Prijedlog je jednoglasno usvojen.

Predsjednik Odbora dao je na razmatranje prijedlog Udruženja obrtnika Ivanić-Grad koji je predložio Rajka Tomića, vlasnika obrta EMP-usluge za dodjelu nagrade Grada Ivanić-Grada „Đuro Kundek“.

Prijedlog je jednoglasno usvojen.

Predsjednik Odbora dao je na razmatranje prijedlog Srednje škole Ivan Švear Ivanić-Grad koji je za dodjelu nagrade Grada „Stjepan Basariček“ predložio Nadu Gregorek, prof.

Prijedlog je jednoglasno usvojen.

Predsjednik Odbora dao je na razmatranje prijedlog Gradskog društva Crvenog križa Ivanić-Grad za dodjelu nagrade Grada Ivanić-Grada „Đuro Stjepan Deželić“ Franju Horčički.

Prijedlog je jednoglasno usvojen.

Predsjednik Odbora dao je na razmatranje prijedlog Obiteljskog radia Ivanić koji je preložio Ankicu Bešter za dodjelu nagrade za životno djelo „Ivanić-Tvrđa“.

Članovi Odbora su nakon kraće rasprave odbacili prijedlog.

Predsjednik Odbora dao je na razmatranje prijedlog Kulturno umjetničkog društva „Posavec“ koji je predložio Ankicu Bešter za dodjelu nagrade Grada Ivanić-Grada „Đuro Stjepan Deželić“.

 Prijedlog je jednoglasno usvojen.

Odbor za dodjelu nagrada Grada donio je sljedeći

**Z A K LJ U Č A K**

I.

Odbor za dodjelu nagrada Grada razmatrao je prijedloge za dodjelu javnih priznanja Grada Ivanić-Grada za 2022. godinu**.**

II.

Odbor za dodjelu nagrada Grada nije usvojio prijedlog za nagradu Grada Ivanić-Grada za životno djelo „Ivanić Tvrđa“ u 2022. godini.

III.

Odbor za dodjelu nagrada Grada za dodjelu nagrada Grada Ivanić-Grada u 2022. godini predlaže:

1. Za dodjelu nagrade Grada Ivanić-Grada „Stjepan Basariček“
2. Nada Gregorek, prof.
3. Za dodjelu nagrade Grada Ivanić-Grada „Đuro Stjepan Deželić“
4. Udruga hrvatskih vojnih invalida Domovinskog rata Ivanić-Grad
5. Ivo Janković
6. Ženski rukometni klub „Ivanić“, Kadetska ekipa U16
7. Franjo Horčička
8. Ankica Bešter
9. Za dodjelu nagrade Grada Ivanić-Grada „Đuro Kundek“
10. Rajko Tomić.

IV.

Odbor za dodjelu nagrada Grada utvrđuje prijedlog Odluke o dodjeli javnih priznanja Grada Ivanić-Grada za 2022. godinu koji će se uputiti na usvajanje Gradskom vijeću Grada Ivanić-Grada.

V.

Ovaj Zaključak stupa na snagu danom donošenja.

**TOČKA 2.**

Pod točkom razno nije bilo pitanja ni prijedloga.

Dovršeno u 16:15 sati.

Zapisnik sastavila: Predsjednik Odbora:

Matea Rešetar Željko Pongrac, pravnik kriminalist